**Kurssi HI01**

**Tekstidokumenttitehtävä oppik.s. 59**

**a) Miten roomalaiset suhtautuivat Vesuviuksen purkaukseen?** (8p)

• Vesuviuksen purkauksen kokeneet ihmiset suhtautuivat tilanteeseen monin eri tavoin

. • He yrittivät suojautua tulivuoren tuholta eri keinoin

. • Osa mietti pakenemista meren kautta.

• Tilanne oli niin outo, etteivät ihmiset osanneet päättää pitäisikö pysytellä sisällä ja välttyä taivaalta putoavilta hohkakiviltä vai oleskella ulkona, koska talot tärisivät

• Ihmisten epätietoisuus näkyy dokumentissa: Dokumentin kirjoittajan Plinius nuoremman eno Plinius vanhempi kävi tarkkailemassa, oliko tuuli tyyntynyt merellä.

• Lopulta tilanne sai monet ihmiset pakenemaan.

**b) Arvioi dokumentin luotettavuutta lähteenä.** (6p)

• Plinius nuoremman kirjeet ovat aikalais- ja silminnäkijälähde, eli kirjeet on kirjoitettu Vesuviuksen purkautumisen aikaan. Hän on ollut itse paikalla, mikä lisää lähteen luotettavuutta.

• Voi olettaa, että hän kertoo totuuden kokemastaan, koska ei ole syytä, miksi hän olisi toiminut toisin. Toisaalta hän voi muistaa väärin tai jostain syystä värittää tarinaa.

**c) Miten luonto rajoitti tai antoi edellytyksiä ihmisen elämälle antiikin Kreikassa ja Roomassa?** (16p)

rajoitti:

● Kreikan luonto oli karu ja vuoristoinen, joten kreikkalaisten oli sopeuduttava oloihin.

● Kreikkalaiset pahensivat tilannetta itse, sillä puiden liika hakkaaminen ja eläinten laiduntaminen aiheuttivat eroosiota.

● Kreikkalaiset sopeutuivat luonnonolosuhteisiin esimerkiksi viljelemällä oliivipuita ja viiniköynnöksiä.

● Myös roomalaiset hakkasivat puunsa ja saivat aikaan eroosiota. Roomalaiset toivat laivoilla puutavaraa esimerkiksi nykyisestä Libanonista.

● Kreikkalaiset perustivat siirtokuntia saadakseen viljaa.

● Rooman valloitusten yhtenä syynä oli viljan saannin turvaaminen.

● Välimeren käyttö purjehdukseen rajoitti talvimyrskyt.

antoi edellytyksiä:

● Ilmasto oli suotuisa esimerkiksi oliivien ja viinirypäleiden viljelylle.

● Välimeri oli tärkeä kulkuväylä.

● Välimeren kautta Kreikka ja Rooma hankkivat välttämättömiä hyödykkeitä, kuten viljaa, puuta, metallia ja orjia.

● Rooman sijainti keskellä Välimerta edesauttoi imperiumin rakentamista.

● Kalastus Välimerellä oli tärkeä elinkeino

**Näkökulmia taitoaukeaman tehtävään s. 137. Kuviotehtävä**.

**a) Mitä muutoksia kankaan tuotannossa tapahtui Englannissa vuosina 1820–1880? (8 p)**

• Tuotannon määrä kasvoi yli kymmenkertaiseksi.

• Vuonna 1820 lähes kaikki tuotanto tapahtui kotona, vuonna 1845 alle puolet työntekijöistä työskenteli kotona ja vuonna 1880 kaikki työskentelivät tehtaassa.

**b) Mikä selittää muutoksia? (8 p)**

• Tehdastyö kasvatti tuotannon määrän monikertaiseksi.

• Tehtaassa oli koneita, joiden ansiosta yksi työntekijä tuotti huomattavasti enemmän kangasta kuin kotona ilman koneita. Esimerkiksi vuosina 1820–45 työntekijöiden määrä hieman jopa laski, mutta tuotannon määrä kasvoi yli nelinkertaiseksi.

• Vuosina 1845–80 työntekijöiden määrä kasvoi 20 %, mutta tuotannon määrä kasvoi noin 200 %.

• Tehokkaat koneet siis kasvattivat tuottavuutta: sama tai pienempi joukko työntekijöitä sai aikaan moninkertaisen tuotannon aikaisempaan verrattuna.

**c) Mitä vaikutuksia teollistumisella oli työläisen asemaan 1800-luvulla? (14 p)**

• 1800-luvun alkupuolella teollisuustyö oli huonosti palkattua ja työpäivät olivat todella pitkiä.

• Työläiset joutuivat sopeutumaan koneen työtahtiin. Jos he eivät sitä kestäneet, joku toinen otettiin tilalle. • Työ oli vaarallista: erilaiset onnettomuudet olivat yleisiä ja pöly aiheutti sairauksia.

• Työväen järjestäytyminen paransi vähitellen työläisten asemaa. Työnantajat paransivat työehtoja ja niitä helpotettiin myös lainsäädännöllä.

• Työaika lyheni vähitellen ja kun palkkataso samaan aikaan hiljalleen nousi, työläisten elintaso parani.

• Teollistuminen loi ihmisille mahdollisuuksia. Moni ihminen muutti maaseudulta kaupunkiin paremman elämän toivossa. Osa työläisistä lähti siirtolaisiksi ulkomaille ja yritti siten parantaa omaa toimeentuloaan.

• Teollistuminen muutti erityisesti naisten yhteiskunnallista asemaa.

• Myös teollisuuskaupunkien olosuhteet kohenivat. Aluksi kaupunkeja vaivasivat mm. ahtaus, savusumu, taudit ja saasteet. Vähitellen ongelmiin alettiin kiinnittää huomiota. Esimerkiksi viemäröinti, katukivet, puistot, kaavoitus ja joukkoliikenne helpottivat elämää teollisuuskaupungeissa.